Vana-Võromaa Kultuurikoda ootab külla lasteaia- ja kooligruppe. Selleks et nautida kena kevadet ja hoida tervist, oleme lasteaia- ja koolilastele kokku pannud kaks õues peetavat muuseumitundi.
#000000
Muuseumitunnis „Mis ilm on?“ räägime ööpäevarütmist, aja kulgemisest ning aastaaegadest, mis erinevad õhutemperatuuri, sademete hulga ja muude ilmaolude poolest. Hetke ilma vaatleme Kreutzwaldi pargis. Nähtu ja kogetu maalime paberile, võttes nagu päris kunstnikud abiks molberti.
#000001
Muuseumitunni „Õue mängima!“ pealkiri ütleb juba ise, et põhirõhk tunnis on lustimisel. Tuleme kokku selleks, et tutvustada ja õpetada lastele vanemate ja vanavanemate mänge, samuti püüame koos välja selgitada praegusaja popimad mängud.
#000002